*Tämä artikkeli kertoo kaupungin vanhasta keskustasta yleisnimenä. Nimen muita merkityksiä on täsmennyssivulla.*
Riian vanhakaupunki (*Vecrīga*) on Unescon maailmanperintökohde
**Vanhakaupunki** tai **vanha kaupunki** on nimitys, jota käytetään useiden kaupunkien vanhoista – yleensä vanhimmista – osista. Monesti vanhakaupunki on myös jonkinlaisen suojelun kohteena, ja merkittävimpiä on kirjattu muun muassa Unescon maailmanperintöluetteloon.

Vanha kaupunki sijaitsee usein (joskaan ei välttämättä) kaupungin keskustassa ja sen rakennuskanta ja asemakaava ovat tyypillisesti selvästi vanhemmat kuin keskustan muissa osissa. Monesti vanha kaupunki on se alue, jolle kaupunki on alkujaan perustettu.

Pohjois-Afrikan arabimaiden kaupunkien vanhoista muurien ympäröimistä keskustakortteleista käytetään nimitystä medina.

Vanhakaupunki kaupungin entisen sijaintipaikan nimenä
-----------------------------------------------------

Suomessa nimi *Vanhakaupunki* esiintyy myös erisnimenä ainakin Helsingissä, jossa on Vanhakaupunki-niminen kaupunginosa. Sen nimi viittaa kaupungin entiseen sijaintipaikkaan. 

Kaupungin entistä sijaintipaikkaa voivat tarkoittaa myös sekä Suomessa että muualla sen kaltaiset nimet kuin Vanha Vaasa ja Vanha Uppsala. Vanhassa Vaasassa sijaitsi Vaasan kaupunki ennen vuonna 1852 tapahtunutta tulipaloa, ja Vanha Uppsala oli nykyisen Uppsalan kaupungin edeltäjänä ollut vanha keskuspaikka.

Merkittäviä vanhojakaupunkeja
-----------------------------

| Vanhakaupunki | Valtio |
| --- | --- |
| Slovakia | Bratislavan vanhakaupunki (*Staré Mesto*) |
| Israel | Jerusalemin vanhakaupunki (*‏העיר העתיקה*) |
| Liettua | Kaunasin vanhakaupunki |
| Kreikka | Korfun vanhakaupunki, Unescon maailmanperintökohde |
| Puola | Krakovan vanhakaupunki (*Stare Miasto*) |
| Kiina | Lijiangin vanhakaupunki (*Lìjiāng Gǔchéng*), Unescon maailmanperintökohde |
| Kreikka | Pláka, Ateenan vanhakaupunki |
| Tšekki | Prahan vanhakaupunki (*Staré Město*) |
| Latvia | Riian vanhakaupunki (*Vecrīga*) |
| Kreikka | Ródoksen vanhakaupunki, Unescon maailmanperintökohde |
| Viro | Tallinnan vanhakaupunki (*Vanalinn*) |
| Ruotsi | Tukholman vanhakaupunki (*Gamla stan*) |
| Liettua | Vilnan vanhakaupunki (*Senamiestis*) |
|  Suomi | Naantalin vanhakaupunki |
|  Suomi | Neristan, Kokkolan vanhakaupunki |
|  Suomi | Vanha Porvoo (paikallisesti ruotsiksi usein *Gamla stan*), Porvoon vanhin kaupunginosa ja kaupungin historiallinen keskusta |
|  Suomi | Vanha Rauma, Rauman kaupungin vanha keskusta ja maailmanperintökohde |

Kaupunkien entisiä sijaintipaikkoja Suomessa ja muualla
-------------------------------------------------------

* Helsingin Vanhakaupunki, kaupunginosa Vantaanjoen suulla, minne kaupunki alun perin 1500-luvulla perustettiin
* Vanha Vaasa, kaupunginosa Vaasassa ja kaupungin sijaintipaikka ennen paloa vuonna 1852
* Vanha Uppsala, pitäjä, entinen kunta ja Uppsalan kaupungin entinen keskusta Ruotsissa

Lähteet
-------

1. 1 2  Haarala, Risto et al: *Suomen kielen perussanakirja: S–Ö*, s. 480. Helsinki: Kotimaisten kielten tutkimuskeskus, 2004. ISBN 951-37-3581-8.

Aiheesta muualla
----------------

* Kuvia tai muita tiedostoja aiheesta **Vanhakaupunki** Wikimedia Commonsissa